پارشێو

پارشێو یان پاشێو () بەو ژەمە دەوترێت کە موسڵمانان پێش خۆرھەڵاتن و پێش دەستپێکی بەڕۆژووبوون دەیخۆن، لە ماوەی مانگی ڕەمەزان، یان ھەر کاتێکی دیکەی ساڵ کە تێیدا بەڕۆژوو ببن. کاتی ئەم ژەمە کۆتاییی دێت لەگەڵ بانگی نوێژی بەیانی. خواردنی ئەم ژەمە لەو کاتە بۆ ئەوەیە کە ڕۆژووگران وزەی پێویست بەدەست بھێنن و بتوانن ڕۆژووەکەیان بگەیەننەسەر.

 پارشێو لە دەقە ئیسلامییەکان 
لە چەند فەرموودەیەکی پێغەمبەر محەممەد «د.خ.» باسی پارشێو کراوە. لەوانە:
 «جیاکەرەوەی ڕۆژووی ئێمە و ڕۆژووی ئوممەتانی خاوەن کتێب (أھل الکتاب) خواردنی پارشێوە.» عەمر کوڕی عاس ئەمەی گێڕاوەتەوە." فَصْلُ مَا بَیْنَ صیامِنَا وَصیامِ أھْلِ الکِتابِ: أکْلَةُ السُّحُرِ" أخرجە مسلم ڕقم 1096. 66.
 «بەرەکەت لە سێ شت دایە: جەماعەت، و تریت (نانەوڵە)، و پارشێوکردن.» سەلمان ئەمەی گێڕاوەتەوە." البَّرَکَةُ فی ثَلاثَةٍ: الجَمَاعَة، والثَّریْد، والسُّحُور " أخرجە الطبرانی فی (الکبیر) ڕقم: (6127)، وسندە حسن فی الشواھد.
 «ئەم پارشێوە بەرەکەتە خوا پێی بەخشیون، نەکەن لە دەستی بدەن.» عەبدوڵڵای کوڕی عەرس ئەمەی گێڕاوەتەوە."إنَّھا بَرَکَةٌ أعْطَاکُم اللھُ إیَّاھَا فَلا تَدَعُوھ" أخرجە النسائی: (4 / 145)، و أحمد: (5 / 270)، وسندە صحیح.
 «پارشێو کردن خواردنێکی بەبەرەکەتە، نەکەن لەدەستی بدەن، ئەگەر بە خواردنەوەی قومێک ئاویش بێ، چونکە خوای پەروەردگار و فریشتەکانی سەڵاوات دەدەن لەسەر ئەو کەسانەی پارشێو دەکەن.» ئەبوو سەعید خودری ئەمەی گێڕاوەتەوە."السُّحُورُ أکْلَةٌ بَرَکَة، فَلا تَدْعُوھُ، وَلَو أنْ یَجْرَعَ أحَدُکُم جُرْعَةً مِنْ مَاءٍ، فَإنَّ اللھَ، وَمَلائِکَتَھُ یُصَلُّونَ عَلی المُتَسَحِّرینَ" أخرجە ابن أبی شیبة: (3 / 8)، و أحمد: (3 / 12) و (3 / 44) من ثلاثة طرق عن أبی سعید الخدری، و یشد بعضھا بعضا.
 «پارشێو بکەن ئەگەر بە خواردنەوەی قومێک ئاویش بێت.» ئەنەس ئەمەی گێڕاوەتەوە." تَسَحَّرُوا وَلَوْ بِجُرْعَةِ مَاءٍ " أخرجە أبوو یعلی ڕقم: (3340) عن أنس، وفیە ضعف. ویشھد لە حدیث عبداللە بن عمرو عند ابن حبان ڕقم: (884)، وفیە عنعنة قتادة، فالحدیث حسن.

 ئەمانەش ببینە 
 بەربانگ
 ڕۆژوو

 سەرچاوەکان 

پۆل:ڕۆژوو لە ئیسلام
پۆل:ڕەمەزان
پۆل:زاراوە ئیسلامییەکان
پۆل:ژەمەکان
پۆل:تێشت